በተያያዘ ዜና “በመንግስት ህግ አንተዳደርም፤ በቁርአን የሚመራ መንግስት እንመሰርታለን፤ ለመንግስት ግብር መክፈል የለብንምና በመንግስት አገልግሎት ላይ መሳተፍ የለብንም” በሚል የአድማ ስምምነት በማድረግ ከ1995 ዓ.ም ጀምሮ “ሙስሊም ጅማ” የተሰኘ የሽብር ቡድን አቋቁመው እስላማዊ መንግስትን ለማቋቋም ሲንቀሳቀሱ ነበር ሲል የፌዴራል ዐቃቤ ሕግ የዘረዘራቸው ስምነት ግለሰቦች ትናንት ማክሰኞ (ጥቅምት 4 ቀን 2007 ዓ.ም) በፌዴራሉ ከፍተኛ ፍርድ ቤት 19ኛ ወንጀል ችሎት ቀርበው ክስ ተመሰረተባቸው። ከሳሾቹ ሼህ መንሱር አባቡር፣ መሀመድ ኢሚባ፣ አወል አባሜንጫ፣ አብዱላዜዝ አባዝናብ፣ ጣሂር አባኑራ፣ ሳበት ከድር፣ መሀመድ አባንሮ እና አብዱ ሁሴን የተባሉ የጅማ ከተማ ነዋሪዎች ናቸው ይላል ዐቃቤ ሕግ።
